

KĖDAINIŲ RAJONO SAVIVALDYBĖS TARYBA

SPRENDIMAS
DĖL ATLEIDIMO NUO NUOMOS MOKESČIO PASKELBTO KARANTINO LIETUVOS RESPUBLIKOS TERITORIJOJE LAIKOTARPIU

[bookmark: _GoBack]2020 m. lapkričio 27 d. Nr. TS-273
Kėdainiai


Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 2 dalies 18 punktu, Lietuvos Respublikos Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl Karantino Lietuvos Respublikos teritorijoje paskelbimo“, Kėdainių rajono savivaldybės taryba nusprendžia:
1. Atleisti nuo nuomos mokesčio paskelbto karantino Lietuvos Respublikos teritorijoje laikotarpiu:
1.1. Asociaciją sveikatingumo ir sporto klubą nuo Kėdainių rajono savivaldybei nuosavybės teise priklausančių Kėdainių sporto centro patikėjimo teise valdomų, naudojamų ir disponuojamų patalpų esančių adresu: Parko g. 6, Vilainių k., Kėdainių r. sav.;
1.2. UAB „Ticket Market“ nuo Kėdainių rajono savivaldybei nuosavybės teise priklausančių Kėdainių sporto centro patikėjimo teise valdomų, naudojamų ir disponuojamų Sveikatingumo ir sporto centro patalpų, esančių adresu: J. Basanavičiaus g. 1A, Kėdainiai.
2. Pavesti Kėdainių sporto centro direktoriui vykdyti šį sprendimą.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					Valentinas Tamulis	

